CELEX: 32012R0351
Language: lt
Date: 2012-04-23 00:00:00
Title: 2012 m. balandžio 23 d. Komisijos reglamentas (ES) Nr. 351/2012, kuriuo dėl įspėjimo apie nukrypimą nuo kelio juostos sistemų diegimo variklinėse transporto priemonėse tipo patvirtinimo reikalavimų įgyvendinamas Europos Parlamento ir Tarybos reglamentas (EB) Nr. 661/2009

24.4.2012   
            
            
               LT
            
            
               Europos Sąjungos oficialusis leidinys
            
            
               L 110/18
            
         KOMISIJOS REGLAMENTAS (ES) Nr. 351/2012
   2012 m. balandžio 23 d.
   kuriuo dėl įspėjimo apie nukrypimą nuo kelio juostos sistemų diegimo variklinėse transporto priemonėse tipo patvirtinimo reikalavimų įgyvendinamas Europos Parlamento ir Tarybos reglamentas (EB) Nr. 661/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą ir 3 dalies a punktą,
   kadangi:
   
               (1)
            
            
               Reglamente (EB) Nr. 661/2009 nustatyti pagrindiniai M2, M3, N2 ir N3 kategorijų variklinių transporto priemonių tipo patvirtinimo, atsižvelgiant į įspėjimo apie nukrypimą nuo kelio juostos sistemų diegimą, reikalavimai. Būtina nustatyti šio tipo patvirtinimo specialiąsias procedūras, bandymus ir reikalavimus;
            
         
               (2)
            
            
               Reglamente (EB) Nr. 661/2009 nustatyta, kad Komisija gali patvirtinti priemones, kuriomis atleidžiama nuo prievolės tam tikrose M2, M3, N2 ir N3 kategorijų ar susijusių klasių transporto priemonėse įdiegti įspėjimo apie nukrypimą nuo kelio juostos sistemas, jei atlikus sąnaudų ir naudos analizę ir atsižvelgus į visus susijusius saugos aspektus paaiškėja, kad tokios sistemos netinkamos naudoti tam tikroje transporto priemonėje ar tam tikros klasės transporto priemonėse;
            
         
               (3)
            
            
               sąnaudų ir naudos analizė parodė, kad įspėjimo apie nukrypimą nuo kelio juostos sistemos yra netinkamos naudoti N2 kategorijos puspriekabių vilkikuose, kurių didžiausia masė didesnė nei 3,5 tonos, bet mažesnė nei 8 tonos, nes būtų patirta daugiau sąnaudų nei naudos. Be to, manoma, kad A klasės, I klasės ir II klasės M2 ir M3 kategorijų transporto priemonėse, A klasės, I klasės ir II klasės M3 kategorijų sujungtuose autobusuose ir tam tikrose specialios paskirties transporto priemonėse, visureigėse transporto priemonėse ir transporto priemonėse su daugiau kaip trimis ašimis įdiegus įspėjimo apie nukrypimą nuo kelio juostos sistemas dėl jų tipinio naudojimo specifinėmis eismo sąlygomis sauga padidėtų nežymiai. Todėl neturėtų būti taikoma prievolė šiose transporto priemonėse įdiegti šias sistemas;
            
         
               (4)
            
            
               šiame reglamente nustatytos priemonės atitinka Motorinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šis reglamentas taikomas M2, N2, M3 ir N3 kategorijų transporto priemonėms, kaip apibrėžta Europos Parlamento ir Tarybos direktyvos 2007/46/EB (2) II priede, išskyrus:
   
               1)
            
            
               N2 kategorijos puspriekabių vilkikus, kurių didžiausia masė didesnė nei 3,5 tonos, bet mažesnė nei 8 tonos;
            
         
               2)
            
            
               M2 ir M3 kategorijų A klasės, I klasės ir II klasės transporto priemones;
            
         
               3)
            
            
               M3 kategorijos A klasės, I klasės ir II klasės sujungtus autobusus;
            
         
               4)
            
            
               M2, M3, N2 ir N3 kategorijų visureiges transporto priemones, kaip nurodyta Direktyvos 2007/46/EB II priedo A dalies 4.2 ir 4.3 punktuose;
            
         
               5)
            
            
               M2, M3, N2 ir N3 kategorijų specialios paskirties transporto priemones, kaip nurodyta Direktyvos 2007/46/EB II priedo A dalies 5 punkte;
            
         
               6)
            
            
               M2, M3, N2 ir N3 kategorijų transporto priemones su daugiau kaip trimis ašimis.
            
         2 straipsnis
   Apibrėžtys
   Be Reglamente (EB) Nr. 661/2009 pateiktų apibrėžčių, šiame reglamente taip pat taikomos šios apibrėžtys:
   1)   „Transporto priemonės tipas atsižvelgiant į įspėjimo apie nukrypimą nuo kelio juostos sistemą“– kategorija transporto priemonių, kurių nesiskiria tokie pagrindiniai požymiai:
   2)   „Kelio juosta“– viena iš horizontaliojo ženklinimo juostų, iš kurių sudaryta važiuojamoji kelio dalis (kaip parodyta II priedo priedėlyje).
   3)   „Vizualūs kelio juostos žymenys“– ties kelio juostos riba esantys specialūs žymenys, kuriuos vairuojantis vairuotojas mato tiesiogiai.
   4)   „Nukrypimo greitis“– transporto priemonės artėjimo prie vizualaus kelio juostos žymens greitis stačiu kampu įspėjimo pateikimo momentu.
   5)   „Bendroji erdvė“– vieta, kurioje galima parodyti du ar daugiau funkcinius rodmenis, tačiau ne vienu metu.
   3 straipsnis
   Transporto priemonės EB tipo patvirtinimas atsižvelgiant į įspėjimo apie nukrypimą nuo kelio juostos sistemą
   1.   Gamintojas arba jo atstovas pateikia tipo patvirtinimo institucijai transporto priemonės EB tipo patvirtinimo paraišką, atsižvelgiant į įspėjimo apie nukrypimą nuo kelio juostos sistemas.
   2.   Paraiška parengiama pagal I priedo 1 dalyje nurodytą informacinio dokumento pavyzdį.
   3.   Jei tenkinami šio reglamento II priede nustatyti susiję reikalavimai, patvirtinimo institucija suteikia EB tipo patvirtinimą ir pagal Direktyvos 2007/46/EB VII priede nustatytą numeravimo sistemą suteikia tipo patvirtinimo numerį.
   Valstybė narė negali to paties numerio priskirti kitam transporto priemonių tipui.
   4.   Taikant 3 dalį, tipo patvirtinimo institucija suteikia EB tipo patvirtinimo sertifikatą, parengtą pagal I priedo 2 dalyje nustatytą pavyzdį.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2009 7 31, p. 1.
   
      (2)  OL L 263, 2007 10 9, p. 1.
   
      I PRIEDAS
      
         Standartiniai informacinio dokumento ir EB tipo patvirtinimo sertifikato pavyzdžiai
      
      1   DALIS
      
         Informacinis dokumentas
      
      
         PAVYZDYS
      
      Transporto priemonės EB tipo patvirtinimo, atsižvelgiant į įspėjimo apie nukrypimą nuo kelio juostos sistemas, informacinis dokumentas Nr. … .
      Toliau nurodyti duomenys pateikiami trimis egzemplioriais ir su jais pateikiamas turinys. Pateikiami reikiamo mastelio ir pakankamai išsamūs brėžiniai A4 formato lapuose arba A4 formato aplanke. Jeigu pateikiamos nuotraukos, jos turi būti pakankamai aiškios.
      Jei šiame priede minimos sistemos, sudedamosios dalys ar atskiri techniniai mazgai yra su elektroniniais valdytuvais, būtina pateikti informaciją apie jų naudojimą.
      0.   BENDROJI INFORMACIJA
      0.1.   Markė (gamintojo prekės pavadinimas): …
      0.2.   Tipas: …
      0.2.0.1.   Važiuoklė: …
      0.2.0.2.   Kėbulas / baigta komplektuoti transporto priemonė: …
      0.2.1.   Komercinis (-iai) pavadinimas (-ai) (jeigu yra): …
      0.3.   Tipo identifikavimo žymuo, jeigu nurodytas ant transporto priemonės (1): …
      0.3.0.1.   Važiuoklė: …
      0.3.0.2.   Kėbulas / baigta komplektuoti transporto priemonė: …
      0.3.1.   Tokio ženklinimo vieta: …
      0.3.1.1.   Važiuoklė: …
      0.3.1.2.   Kėbulas / baigta komplektuoti transporto priemonė: …
      0.4.   Transporto priemonės kategorija (2): …
      0.5.   Gamintojo pavadinimas ir adresas: …
      0.6.   Identifikavimo plokštelių pritvirtinimo vieta ir metodas bei transporto priemonės identifikavimo numerio vieta: …
      0.6.1.   Prie važiuoklės: …
      0.6.2.   Prie kėbulo: …
      0.9.   Gamintojo atstovo (jeigu jis yra) pavadinimas ir adresas: …
      1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
      1.1.   Tipinės transporto priemonės nuotraukos ir (arba) brėžiniai: …
      1.2.   Visos transporto priemonės erdvinis brėžinys: …
      1.3.   Ašių ir ratų skaičius: …
      1.3.1.   Ašių su sudvejintais ratais skaičius ir padėtis: …
      1.3.2.   Vairuojamųjų ašių skaičius ir padėtis: …
      1.3.3.   Varančiosios ašys (skaičius, vieta, tarpusavio sujungimas): …
      1.8.   Vairaračio padėtis: kairėje / dešinėje (3).
      2.   MASĖ IR MATMENYS (4)
          (5)
      
      (kg ir mm) (kai taikoma, pateikiamos nuorodos į brėžinius)
      2.1.   Transporto priemonės (visiškai pakrautos) bazė (6)
      
      2.1.1.   Transporto priemonės su dviem ašimis: …
      2.1.1.1.   Transporto priemonės su trimis arba daugiau ašių
      2.3.   Ašies (-ių) tarpvėžė (-s) ir pločio vertė (-ės)
      2.3.1.   Kiekvienos vairuojamosios ašies tarpvėžė (7): …
      2.3.2.   Visų kitų ašių tarpvėžė (7): …
      2.3.3.   Plačiausios galinės ašies plotis: …
      2.3.4.   Priekinės ašies plotis (matuojant ties toliausia padangų dalimi; padangų atsikišimo prie žemės paviršiaus nepaisoma): …
      2.4.   Transporto priemonės (gabaritiniai) matmenys
      2.4.1.   Važiuoklė be kėbulo
      2.4.1.1.   Ilgis (8): …
      2.4.1.1.1.   Didžiausias leidžiamas ilgis: …
      2.4.1.1.2.   Mažiausias leidžiamas ilgis: …
      2.4.1.2.   Plotis (10): …
      2.4.1.2.1.   Didžiausias leidžiamas plotis: …
      2.4.1.2.2.   Mažiausias leidžiamas plotis: …
      2.4.2.   Važiuoklė su kėbulu
      2.4.2.1.   Ilgis (8): …
      2.4.2.1.1.   Kraunamo paviršiaus ilgis: …
      2.4.2.2.   Plotis (10): …
      2.4.3.   Kėbulas, patvirtintas be važiuoklės (transporto priemonės, M2 ir M3)
      2.4.3.1.   Ilgis (8): …
      2.4.3.2.   Plotis (10): …
      2.6.   Parengtos eksploatuoti transporto priemonės masė
      Parengtos eksploatuoti transporto priemonės kėbulo ir, M1 kategorijai nepriskiriamo vilkiko atveju, sukabintuvo, jei jį įrengė gamintojas, masė arba važiuoklės ar važiuoklės su kabina masė, be kėbulo ir (arba) sukabintuvo, jeigu gamintojas neįrengia kėbulo ir (arba) sukabintuvo (įskaitant skysčius, įrankius, atsarginį ratą, jei yra, ir vairuotoją bei, jei tai yra miesto ir tolimojo susisiekimo autobusai, įgulos nario masė, jeigu transporto priemonėje yra sėdynė įgulos nariui) (11) (didžiausia ir mažiausia kiekvieno varianto masė): …
      4.7.   Didžiausias transporto priemonės konstrukcinis greitis (km/h) (12): …
      13.   SPECIALIOS NUOSTATOS, TAIKOMOS MIESTO IR TOLIMOJO SUSISIEKIMO AUTOBUSAMS
      13.1.   Transporto priemonės klasė: III klasė / B klasė (3)
      
      
         Aiškinamosios pastabos
      
      2   DALIS
      
         PAVYZDYS
      
      (didžiausias formatas: A4 (210 × 297 mm))
      
         EB TIPO PATVIRTINIMO SERTIFIKATAS
      
      
      Pranešimas dėl transporto priemonės:
      
                  —
               
               
                  EB tipo patvirtinimo (13)
                  
               
            
                  —
               
               
                  EB tipo patvirtinimo išplėtimo (13)
                  
               
            
                  —
               
               
                  atsisakymo suteikti EB tipo patvirtinimą (13)
                  
               
            
                  —
               
               
                  EB tipo patvirtinimo panaikinimo (13)
                  
               
            atsižvelgiant į įspėjimo apie nukrypimą nuo kelio juostos sistemas
      atsižvelgiant į Komisijos reglamentą (ES) Nr. 351/2012 su pakeitimais
      EB tipo patvirtinimo numeris: _
      Išplėtimo motyvas:
      
         I   SKIRSNIS
      
      0.1.   Markė (gamintojo prekės pavadinimas):
      0.2.   Tipas:
      0.2.1.   Komercinis (-iai) pavadinimas (-ai) (jei yra)
      0.3.   Tipo identifikavimo žymuo, jeigu nurodytas ant transporto priemonės (14)
      
      0.3.1.   Tokio žymens vieta:
      0.4.   Transporto priemonės kategorija (15)
      
      0.5.   Gamintojo pavadinimas ir adresas:
      0.8.   Surinkimo gamyklos (-ų) adresas (-ai):
      0.9.   Gamintojo atstovas
      
         II   SKIRSNIS
      
      1.   Papildoma informacija (jeigu taikytina): žr. sertifikato priedėlį
      2.   Už bandymus atsakinga technikos tarnyba:
      3.   Bandymų ataskaitos data:
      4.   Bandymų ataskaitos numeris:
      5.   Pastabos (jeigu yra): žr. sertifikato priedėlį
      6.   Vieta:
      7.   Data:
      8.   Parašas:
      
                  Pridedama
               
               
                  :
               
               
                  Informacijos paketas
                  Bandymų ataskaita
               
            
         (1)  Jei tipo identifikavimo žymenį sudaro ženklai, netinkantys transporto priemonės, sudedamosios dalies ar atskiro techninio mazgo tipams, kuriems skirtas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (2)  Klasifikuojama pagal Direktyvos 2007/46/EB II priedo A dalyje pateiktas apibrėžtis.
      
         (3)  Išbraukti, kas netaikoma (tam tikrais atvejais nieko nereikia išbraukti, jei pateikiamas daugiau kaip vienas įrašas).
      
         (4)  Jeigu viena versija turi įprastą, o kita – miegamąją kabiną, turi būti nurodyta abiejų versijų masė ir matmenys.
      
         (5)  Standartas ISO 612: 1978 „Kelių transporto priemonės. Automobilių ir vilkikų su priekabomis matmenys. Terminai ir apibrėžtys“
      
         (6)  
      
                  (g1)
               
               
                  
                              —
                           
                           
                              Transporto priemonės bazė nustatoma pagal:
                              
                                          —
                                       
                                       
                                          standarto „ISO 612:1978“ 6.4.1 punktą, jeigu tai variklinė transporto priemonė ir priekaba su grąžulu;
                                       
                                    
                                          —
                                       
                                       
                                          standarto „ISO 612:1978“ 6.4.2 punktą, jeigu tai puspriekabė ir priekaba, kurios ašis sutampa su jos sunkio centru.
                                       
                                    
                                 Pastaba:
                              Priekabos, kurios ašis sutampa su jos sunkio centru, atveju sukabintuvo ašis laikoma pirmąja ašimi.
                           
                        
            
         (7)  
      
                  (g4)
               
               
                  
                              —
                           
                           
                              Ašių tarpvėžė nustatoma pagal standarto „ISO 612:1978“ 6.5 punktą.
                           
                        
            
         (8)  
      
                  (g5)
               
               
                  
                              —
                           
                           
                              Transporto priemonės ilgis nustatomas pagal:
                              
                                          —
                                       
                                       
                                          standarto „ISO 612:1978“ 6.1 punktą, jeigu tai M1 kategorijos transporto priemonės;
                                       
                                    
                                          —
                                       
                                       
                                          Europos Parlamento ir Tarybos direktyvos 97/27/EB () I priedo 2.4.1 punktą, jeigu tai M1 kategorijai nepriklausančios transporto priemonės.
                                       
                                    Priekabų ilgio vertės nustatomos pagal standarto „ISO 612: 1978“ 6.1.2 punktą.
                           
                        
            
         (9)  OL L 233, 1997 8 25, p. 1.
      
         (10)  
      
                  (g7)
               
               
                  
                              —
                           
                           
                              M1 kategorijos transporto priemonių plotis nustatomas pagal standarto „ISO 612:1978“ 6.2 punktą. M1 kategorijai nepriklausančių transporto priemonių plotis nustatomas pagal Direktyvos 97/27/EB I priedo 2.4.2 punktą.
                           
                        
            
         (11)  Laikoma, kad vairuotojo masė ir, jeigu taikoma, įgulos nario masė yra 75 kg (sudaryta iš 68 kg transporto priemonėje esančio asmens ir 7 kg bagažo masės pagal ISO standartą 2416: 1992), degalų bakas pripildytas iki 90 %, o kitos skysčių laikymo sistemos (išskyrus panaudotam vandeniui skirtas sistemas) pripildytos iki 100 % gamintojo nurodytos talpos.
      
         (12)  Jeigu tai priekabos – didžiausias gamintojo leidžiamas greitis.
      
         (13)  Išbraukti, kas netaikoma.
      
         (14)  Jei tipo identifikavimo žymenį sudaro ženklai, netinkantys transporto priemonės, sudedamosios dalies ar atskiro techninio mazgo tipams, kuriems skirtas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (15)  Kaip apibrėžta Direktyvos 2007/46/EB II priedo A skirsnyje.
      
         Priedėlis
         EB tipo patvirtinimo sertifikato Nr. …
         1.   Papildoma informacija
         1.1.   Glaustas transporto priemonėje įdiegtos įspėjimo apie nukrypimą nuo kelio juostos sistemos aprašas:
         4.   II priedas, bandymo rezultatai
         4.1.   Vizualūs kelio juostos žymenys, naudojami bandymui.
         4.2.   Dokumentai, įrodantys atitiktį visiems kitiems vizualiems kelio juostos žymenims, įvardytiems Komisijos reglamento (ES) Nr. 351/2012 II priedo priedėlyje.
         4.3.   Įspėjimo apie nukrypimą nuo kelio juostos sistemos variantų, specialiai pritaikytų pagal regionus laikantis reikalavimų, aprašas.
         4.4.   Transporto priemonės masė ir apkrovos sąlygos bandymo metu.
         4.5.   Įspėjimo ribos nustatymas (tik kai įspėjimo apie nukrypimą nuo kelio juostos sistemoje yra naudotojo reguliuojama įspėjimo ribos nustatymo funkcija).
         4.6.   Optinio įspėjamojo signalo patikrinimo bandymo rezultatai.
         4.7.   Įspėjimo apie nukrypimą nuo kelio juostos bandymo rezultatai.
         4.8.   Trikties nustatymo bandymo rezultatai.
         4.9.   Atjungimo bandymo rezultatai (tik jei transporto priemonėje yra įtaisas, atjungiantis įspėjimo apie nukrypimą nuo kelio juostos sistemą).
         5.   Pastabos (jeigu yra):
      
   
   
      II PRIEDAS
      
         Variklinių transporto priemonių tipo patvirtinimo reikalavimai atsižvelgiant į įspėjimo apie nukrypimą nuo kelio juostos sistemas
      
      1.   Reikalavimai
      
      1.1.   Bendrieji reikalavimai
      
      1.1.1.   Magnetinių ar elektrinių laukų poveikis įspėjimo apie nukrypimą nuo kelio juostos sistemos veiksmingumui neturi būti neigiamas. Tai turi įrodyti atitiktis JT EEK taisyklei Nr. 10 (1).
      1.2.   Veikimo charakteristikų reikalavimai
      
      1.2.1.   Kai įspėjimo apie nukrypimą nuo kelio juostos sistema veikia, kaip nurodyta 1.2.3 punkte, ji turi įspėti vairuotoją, jeigu transporto priemonė sąmoningai to nesiekiant užvažiuoja ant vizualaus kelio juostos žymens, ženklinančio važiuojamąją kelio juostą, kai kelio krypties forma kinta nuo tiesios linijos iki kreivės, o vidinės kelio juostos žymens didžiausias spindulys siekia 250 m.
      Konkrečios nuostatos:
      
                  1.2.1.1.
               
               
                  sistema pateikia vairuotojui 1.4.1 punkte nurodytą įspėjimą, kai bandymas atliekamas pagal 2.5 punkto nuostatas (įspėjimo apie nukrypimą bandymas) ir esant 2.2.3 punkte nurodytiems kelio juostos žymenims;
               
            
                  1.2.1.2.
               
               
                  1.2.1 punkte nurodytas įspėjimas gali būti panaikintas, jeigu vairuotojas atlieka veiksmą, rodantį jo ketinimą nukrypti nuo kelio juostos.
               
            1.2.2.   Sistema taip pat pateikia vairuotojui 1.4.2 punkte nurodytą įspėjimą, kai bandymas atliekamas pagal 2.6 punkto nuostatas (trikties nustatymo bandymas). Signalas turi būti nuolatinis.
      1.2.3.   Įspėjimo apie nukrypimą nuo kelio juostos sistema turi veikti bent kai transporto priemonė viršija 60 km/h, jeigu ji neatjungiama rankiniu būdu pagal 1.3 punktą.
      1.3.   Jeigu transporto priemonėje yra įtaisas, atjungiantis įspėjimo apie nukrypimą nuo kelio juostos sistemą, pagal aplinkybes taikomos šios sąlygos:
      
                  1.3.1.
               
               
                  Įspėjimo apie nukrypimą nuo kelio juostos sistemos veikimas automatiškai atnaujinamas pradėjus kiekvieną naują variklio užvedimo ciklą.
               
            
                  1.3.2.
               
               
                  Nuolatinis optinis įspėjamasis signalas praneša vairuotojui, kad įspėjimo apie nukrypimą nuo kelio juostos sistema buvo atjungta. Šiuo tikslu gali būti naudojamas 1.4.2 punkte nustatytas geltonos spalvos įspėjamasis signalas.
               
            1.4.   Įspėjimo pateikimas
      
      1.4.1.   Vairuotojas turi matyti 1.2.1 punkte nurodytą įspėjimą, kuris pateikiamas vienu iš šių būdų:
      
                  a)
               
               
                  iš optinių, garsinių arba haptinių įspėjamųjų signalų pasirenkami bent dviejų rūšių signalai;
               
            
                  b)
               
               
                  vienas įspėjimo būdas, jis turi būti arba haptinis, arba garsinis, kai pateikiamas erdvinis įspėjimas apie neplanuotą transporto priemonės nukrypimą.
               
            
                  1.4.1.1.
               
               
                  Jeigu nukrypus nuo kelio juostos naudojamas optinis įspėjamasis signalas, tai gali būti žybsintis įspėjamasis trikties signalas, nurodytas 1.2.2 punkte.
               
            1.4.2.   1.2.2 punkte nurodytas trikties įspėjamasis signalas turi būti geltonos spalvos optinis įspėjamasis signalas.
      1.4.3.   Įspėjimo apie nukrypimą nuo kelio juostos sistemos optinių signalų veikimo režimas įjungiamas arba tada, kai užvedimo (paleidimo) jungiklio padėtis yra „Įjungta“ („on“ arba „run“), arba kai užvedimo (paleidimo) jungiklio padėtis yra tarp „Įjungta“ („on“ arba „run“) ir „Paleisti“ („start“), kurią gamintojas įvardijo kaip tikrinimo padėtį (pradinė sistema veikia („power-on“)). Šis reikalavimas netaikomas įspėjamiesiems signalams, rodomiems bendrojoje erdvėje.
      1.4.4.   Optiniai įspėjamieji signalai turi būti matomi net dienos metu; ar signalų būsena atitinka reikalavimus, vairuotojui turi būti įmanoma lengvai patikrinti sėdint vairuotojo sėdynėje.
      1.4.5.   Kai vairuotojui pateikiamas optinis įspėjamasis signalas, kad įspėjimo apie nukrypimą nuo kelio juostos sistema laikinai neveikia, pvz., dėl prastų oro sąlygų, signalas turi būti nuolatinis. Šiuo tikslu gali būti naudojamas 1.4.2 punkte nustatytas įspėjamasis trikties signalas.
      1.5.   Reguliarios techninės patikros nuostatos
      
      1.5.1.   Reguliarios techninės patikros metu turi būti įmanoma patvirtinti, kad įspėjimo apie nukrypimą nuo kelio juostos sistemos veikimo būklė yra tinkama, stebint įspėjamojo trikties signalo būklę po įjungimo („power-ON“) („off“ – sistema veikia, „on“ – yra sistemos triktis).
      Jeigu bendrojoje erdvėje rodomas įspėjamasis trikties signalas, prieš tikrinant šio signalo būklę turi būti stebima, ar bendroji erdvė veikia.
      1.5.2.   Tipo patvirtinimo metu laikantis slaptumo reikalavimų aprašomas apsaugos nuo gamintojo pasirinkto įspėjamojo trikties signalo veikimo neleistino keitimo būdas.
      Šis apsaugos reikalavimas taip pat įvykdomas, kai įdiegiamas atsarginis įtaisas, skirtas patikrinti, ar įspėjimo apie nukrypimą nuo kelio juostos sistema tinkamai veikia.
      2.   Bandymo procedūros
      
      2.1.   Gamintojas pateikia glaustą dokumentų rinkinį, kuriame nurodoma pagrindinė sistemos konstrukcija ir, jeigu taikoma, įtaisai, kurie ją sujungia su kitomis transporto priemonės sistemomis. Paaiškinamas sistemos funkcionavimas ir dokumentuose nurodoma, kaip tikrinama, ar sistema veikia, ar nedaromas poveikis kitoms transporto priemonės sistemomis, ir nurodomas (-i) metodas (-ai), taikomas (-i) siekiant nustatyti, kokiais atvejais bus rodomas įspėjamasis trikties signalas.
      2.2.   Bandymo sąlygos
      
      2.2.1.   Bandymas atliekamas ant plokščio, sauso asfalto ar betoninio paviršiaus.
      2.2.2.   Aplinkos temperatūra turi būti nuo 0 °C iki 45 °C.
      2.2.3.   Vizualūs kelio juostos žymenys
      
      
                  2.2.3.1.
               
               
                  Vizualūs kelio juostos žymenys, naudojami atliekant 2.6 punkte nurodytus įspėjimo apie nukrypimą nuo kelio juostos bandymus, turi atitikti vieną iš šio priedo priedėlyje nurodytų žymenų, jie turi būti geros būklės ir pagaminti iš medžiagos, atitinkančios konkrečioje valstybėje narėje vizualiems kelio juostos žymenims taikomą standartą. Nurodoma bandymui naudojamų vizualių kelio juostos žymenų struktūra.
               
            
                  2.2.3.2.
               
               
                  Transporto priemonės gamintojas turi dokumentais įrodyti atitiktį visiems kitiems vizualiems kelio juostos žymenims, nurodytiems šio priedo priedėlyje. Visi tokio pobūdžio dokumentai pateikiami kaip bandymų ataskaitos priedai.
               
            
                  2.2.3.3.
               
               
                  Jeigu transporto priemonėje galima įdiegti skirtingus įspėjimo apie nukrypimą nuo kelio juostos sistemos variantus, specialiai pritaikytus pagal regionus, gamintojas turi dokumentais įrodyti, kad visi variantai atitinka šio reglamento reikalavimus.
               
            2.2.4.   Bandymas atliekamas esant tokioms matomumo sąlygoms, kad būtų galima saugiai važiuoti reikiamu bandymo greičiu.
      2.3.   Transporto priemonės sąlygos
      
      2.3.1.   Bandomoji masė
      
      Transporto priemonės bandymą galima atlikti esant bet kokiai apkrovai, ašims tenkanti masė turi atitikti transporto priemonės gamintojo nurodytą masę, kuri negali viršyti jokios kiekvienai ašiai tenkančios didžiausios leidžiamos masės. Prasidėjus bandymo procedūrai nebegalima atlikti jokių pakeitimų. Transporto priemonės gamintojas turi dokumentais įrodyti, kad sistema veikia esant bet kokiai apkrovai.
      2.3.2.   Bandant transporto priemonę pripūstų padangų slėgis turi atitikti gamintojo rekomenduojamą slėgį.
      2.3.3.   Kai įspėjimo apie nukrypimą nuo kelio juostos sistemoje yra naudotojo reguliuojama įspėjimo ribos nustatymo funkcija, 2.5 punkte nurodytas bandymas atliekamas nustačius maksimalią įspėjimo apie nukrypimą nuo kelio juostos ribą. Prasidėjus bandymo procedūrai nebegalima atlikti jokių pakeitimų.
      2.4.   Optinio įspėjamojo signalo patikrinimo bandymas
      
      Transporto priemonei stovint patikrinama, ar optinis (-iai) įspėjamasis (-ieji) signalas (-ai) atitinka 1.4.3 punkto reikalavimus.
      2.5.   Įspėjimo apie nukrypimą nuo kelio juostos bandymas
      
      2.5.1.   Transporto priemone tolygiai važiuojama 65 km/h +/- 3 km/h greičiu iki bandomosios kelio juostos centro taip, kad transporto priemonės padėtis būtų stabili.
      Išlaikant nustatytą greitį transporto priemone ramiai važiuojama 0,1–0,8 m/s nukrypimo greičiu krypstant į kairę arba dešinę pusę taip, kad transporto priemonė kirstų kelio juostos žymenį. Bandymas kartojamas esant kitam nukrypimo greičiui, laikantis 0,1–0,8 m/s intervalo ribų.
      Minėti bandymai kartojami krypstant į priešingą pusę.
      2.5.2.   Įspėjimo apie nukrypimą nuo kelio juostos sistema pateikia 1.4.1 punkte nurodytą įspėjimą apie nukrypimą nuo kelio juostos vėliausiai tada, kai transporto priemonės priekinio rato, esančio arčiausiai kelio juostos žymens, padangos išorinė dalis kerta liniją 0,3 m atstumu už vizualaus kelio juosto žymens, link kurio krypsta transporto priemonė, išorinio krašto.
      2.6.   Trikčių nustatymo bandymas
      
      2.6.1.   Sumodeliuojama įspėjimo apie nukrypimą nuo kelio juostos sistemos triktis, pvz., atjungiant maitinimo šaltinį nuo bet kurio įspėjimo apie nukrypimą nuo kelio juostos sistemos komponento arba atjungiant visas įspėjimo apie nukrypimą nuo kelio juostos sistemos komponentų jungtis. 1.4.2 punkte minimo įspėjamojo trikties signalo elektrinės jungtys ir 1.3 punkte minimo įspėjimo apie nukrypimą nuo kelio juostos sistemos atjungimo įtaisas neturi būti atjungti modeliuojant įspėjimo apie nukrypimą nuo kelio juostos sistemos triktį.
      2.6.2.   1.4.2 punkte minimas įspėjamasis trikties signalo veikimo režimas įjungiamas ir išlieka tokiame režime transporto priemonei važiuojant, o po vėlesnio variklio užvedimo / išjungimo ciklo veikimo režimas įjungiamas pakartotinai, jeigu išlieka modeliuojama triktis.
      2.7.   Veikimo režimo išjungimo bandymas
      
      2.7.1.   Jeigu transporto priemonėje yra įspėjimo apie nukrypimą nuo kelio juostos sistemos veikimo režimo išjungimo įtaisas, užvedimo (paleidimo) jungiklis pastatomas į padėtį „Įjungta“ („on“ arba „run“) ir įspėjimo apie nukrypimą nuo kelio juostos sistemos veikimo režimas išjungiamas. Įjungiamas 1.3.2 punkte minimo įspėjamojo trikties signalo veikimo režimas. Užvedimo (paleidimo) jungiklis pastatomas į padėtį „Išjungta“ („off“). Užvedimo (paleidimo) jungiklis vėl pastatomas į padėtį „Įjungta“ („on“ arba „run“) ir patikrinama, kad anksčiau įjungtas įspėjamojo signalo veikimo režimas nebūtų įjungtas pakartotinai, taip parodant, kad buvo atkurtas įspėjimo apie nukrypimą nuo kelio juostos sistemos veikimas, kaip nurodyta 1.3.1 punkte. Jeigu užvedimo sistema įjungiama naudojant „raktą“, minėtas reikalavimas turi būti įvykdytas nepašalinant rakto.
      
         (1)  OL L 116, 2010 5 8, p. 1.
      
         Priedėlis
         
            Vizualių kelio juostos žymenų identifikavimas
         
         
                     1.
                  
                  
                     Atliekant II priedo 2.2 ir 2.5 punktuose nurodytas bandymo procedūras, bandomosios kelio juosto plotis turi būti didesnis nei 3,5 m.
                  
               
                     2.
                  
                  
                     Tariama, kad 1 lentelėje nurodyti vizualūs kelio juostos žymenys yra baltos spalvos, nebent šiame priedėlyje būtų nurodyta kitaip.
                  
               
                     3.
                  
                  
                     1 lentelė naudojama patvirtinimo tikslais remiantis šio reglamento II priedo 2.2 ir 2.5 punktais.
                  
               
            1   lentelė
         
         
            Nustatyti vizualūs kelio juostos žymenys